Diari Oficial de la Generalitat Valenciana


Sumari del DOGV 4102, del 08-10-2001 (2001/9598)

RESOLUCIÓ de 2 d'octubre de 2001, de la Universitat Jaume I, per la qual s'incrementa en quatre el nombre de places de l'escala de gestió d'aquesta, convocades per Resolució de 12 de gener de 2001.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4102

Data del DOGV
:   08-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9598


Data del document
:   02-10-2001

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu
    * professió administrativa
    * universitat

RESOLUCIÓ de 2 d'octubre de 2001, de la Universitat Jaume I, per la qual s'incrementa en quatre el nombre de places de l'escala de gestió d'aquesta, convocades per Resolució de 12 de gener de 2001. [2001/X9598]
  
Per Resolució de 12 de gener de 2001, de la Universitat Jaume I, es convocaren proves selectives per a l'ingrés en l'escala de gestió (DOGV del 18). En la base primera de l'esmentada convocatòria es determinava en quatre el nombre de llocs de treball a cobrir. Així mateix, en aquella base, s'establia la possibilitat d'incrementar el nombre, una vegada resoltes les convocatòries de promoció interna a l'escala tècnica d'administració (grup A) de la Universitat Jaume I.
  
Per resolucions d'11 i 12 de setembre de 2001, de la Universitat Jaume I, es nomenà personal funcionari de carrera i s'adjudicà destí definitiu a les quatre persones que superaren el procés selectiu de promoció interna a l'escala d'administració de la Universitat abans esmentat.
  
En virtut d'això, i d'acord amb l'habilitació prevista en la base 1.1 de la convocatòria de proves selectives per a l'accés a l'escala de gestió de la Universitat Jaume I, pel torn de promoció interna; aquest Rectorat, fent ús de les competències que li atribueix l'article 18 en relació amb el 3.2.e) de la Llei de Reforma Universitària, i segons el que estableix l'article 120.3 dels Estatuts de la Universitat Jaume I de Castelló, aprovats per Decret 5/1997, de 28 de gener, del Govern Valencià, resol incrementar en quatre les places convocades per la citada Resolució de 12 de gener de 2001, que passen a ser vuit.
  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir del dia següent al de la publicació d'aquesta.
  
No obstant l'anterior, les persones interessades podran interposar un recurs de reposició davant del rector en el termini d'un mes des de l'endemà de la publicació de la resolució; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.